(NPK-NTB): Høgsterett skal behandle anka frå Tine mot staten ved Konkurransetilsynet om brot på konkurranselovgjevinga.I september i fjor slo Borgarting lagmannsrett fast at meieriselskapet må betale eit gebyr på 30 millionar kroner for å ha brote punkta i konkurranselova om utnytting av dominerande stilling, ei avgjerd som Tine anka.Saka handlar om årsforhandlingane mellom Tina og Rema 1000 i 2004, og Konkurransetilsynet meiner det var ein fare for at konkurrenten Synnøve Finden heilt eller delvis ville vorte pressa ut av marknaden.Konkurransetilsynet gav Tine eit gebyr på 45 millionar kroner, ei avgjerd Tine var ueinig i, og dermed hamna saka i rettssystemet.